ჩუმი ადგილი
ჩუმი ადგილი (ინგლ. A Quiet Place) — 2018 წლის ამერიკული პოსტაპოკალიპტიკური საშინელებათა ფილმი. ფილმის რეჟისორია ჯონ კრასინსკი, სცენარის ავტორები სკოტ ბეკი და ბრაიან ვუდსი. ფილმი მოგვითხრობს ახალგაზრდა წყვილზე, რომელიც გადარჩენასა და შვილების აღზრდას ცდილობს პოსტაპოკალიპტიკურ სამყაროში, რომელიც არამიწიერი არსებებითაა დასახლებული. ბეკმა და ვუდსმა ფილმის კონცეფტი ჯერ კიდევ კოლეჯში სწავლის დროს შექმნეს, ხოლო 2016 წლის იანვარში დაიწყეს სცენარზე მუშაობა. მათ Platinum Dunes-ის პროდიუსერებს უთხრეს, რომ დედის როლში ბლანტი უნდოდათ. თავდაპირველად, ბლანტი უარზე იყო, მაგრამ სიუჟეტის წაკითხვის შემდეგ მან კავშირი იგრძნო ისტორიასთან. 2016 წლის ივლისში, კრასინსკი მამის როლის სათამაშოდ მიიწვიეს, შემდეგ კი რეჟისორობა შესთავაზეს. 2017 წლის მარტში, კრასინსკი რეჟისორად, თანამწერლად და თანავარსკვლავად გამოაცხადეს, ბლანტთან ერთად. გადაღება 2017 წლის მაისში დაიწყო ნიუ-იორკში, და იმავე წლის ნოემბერში დასრულდა. ფილმის პრემიერა 2018 წლის 9 მარტს შედგა. ფილმმა კრიტიკოსებისგან დადებითი შეფასება მიიღო და მრავალი ჯილდო მოიგო. მისმა შემოსავალმა 240 მილიონ აშშ დოლარს გადააჭარბა. ფილმის სიქველი, „ჩუმი ადგილი: ნაწილი 2“, 2020 წელს გამოვიდა.